Millegi reklaamimine või kiitmine ei sobi entsüklopeediasse. Loomulikult käsitletakse Vikipeedias  väga paljusid teemasid, kuid alati hoitakse nende iseloomustamisel neutraalset vaatepunkti, millega on seotud ka (usaldusväärsetele) allikatele viitamine. Artikli kirjutamisel tuleb see teha nii neutraalseks kui vähegi võimalik. Vajaduse korral saab alati lisada teiste autorite hinnanguid, kui need on teema puhul olulised. Vikipeedia ei ole ka iseenda või oma sõprade kiitmise koht, samuti ka mitte reklaami tegemiseks oma firmale või asutusele. Vikipeedia ei ole ka kuulutuste või teadetetahvel.